જો કે ચાર્વાક જેવા નાસ્તિક મતવાદીઓ કહે છે, “અગ્નિમાં બળીને ભસ્મ થયેલું શરીર પાછું ક્યાંથી આવે?” વળી નાસ્તિકો તો ત્યાં સુધી પણ કહે છે, “ઋણં કૃત્વા ઘૃતં પીબેત્”! બીજાના ભોગે પણ મોજમજા લૂંટો, ભલે તેના માટે તમારે દેવું કરવું પડે! આવું વિચારનારા આજે પણ અસંખ્ય છે! ચાર્વાકો સાવ નાબૂદ તો નથી જ થયા, ખરું ને? જીવનને માત્ર શરીરનો જ ગુણધર્મ માની લઇએ તો પશુવૃત્તિ કેળવાય અને જો આત્માનો સ્વિકાર કરીએ તો દેવવૃત્તિ પ્રગટ થાય. પસંદ અપની અપની!